**Ministru kabineta noteikumu “Grozījumi Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2017.gada 2.februārī Saeimā pieņemts likums “Grozījumi Imigrācijas likumā”, kas paredz uzturēšanās atļauju izsniegšanu ārzemniekiem, kas gatavojas attīstīt vai ieviest inovatīvus produktus un dibināt jaunuzņēmumus, kā arī precizē vīzās un uzturēšanās atļaujās veicamos ierakstus tiesību uz nodarbinātību piešķiršanas gadījumos. Ar likumprojektu tiek pārņemta Eiropas Parlamenta un Padomes 2014. gada 15. maija direktīva [2014/66/ES](http://eur-lex.europa.eu/eli/dir/2014/66/oj/?locale=LV) par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros. Likuma regulējuma izpildei nepieciešams veikt grozījumus Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu “Grozījumi Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu”” projektā (turpmāk – projekts): 1) saskaņā ar grozījumiem Imigrācijas likuma 9.panta piektajā daļā un atbilstoši Imigrācijas likuma 23.panta pirmās daļas papildināšanai ar 33.punktu precizētas to ārzemnieku kategorijas, kam vīzā vai uzturēšanās atļaujā iekļauj ierakstu “Tiesības strādāt 20H nedēļā” un “Komercdarbība”. Veicot attiecīgos grozījumus, termins „pašnodarbināta persona” atbilstoši likumā „Par iedzīvotāju ienākuma nodokli” noteiktajam aizstāts ar terminu „fiziska persona, kas reģistrēta kā saimnieciskās darbības veicēja”. Veicot turpmākos grozījumus Imigrācijas likumā, termins atbilstošā redakcijā būs jāizsaka arī Imigrācijas likuma 23.panta pirmās daļas 4.punktā; 2) noteikts termiņš, kādā darba devējam jāiesniedz ielūguma vai izsaukuma pieprasījums ārzemniekam, paredzot dokumentu iesniegšanu ne vēlāk kā 30 dienu laikā pēc tam, kad pieteiktā vakance kļuvusi neaktuāla. Šāds termiņš nepieciešams, lai darba devējs un ārzemnieks varētu sagatavot dokumentus (piemēram, legalizēt vai atzīt profesionālās kvalifikācijas dokumentus) iesniegšanai Pilsonības un migrācijas lietu pārvaldē. Šobrīd noteikumi neparedz starpposmu starp vakances deaktivēšanu un dokumentu iesniegšanu, līdz ar to ir gadījumi, kad darba devējs nepaspēj sagatavot visus dokumentus, un brīvā darba vieta jāreģistrē atkārtoti;3) atbilstoši Imigrācijas likuma 9.panta septītajai daļai noteikts, ka tad, ja ārzemnieku plānots nodarbināt specialitātē (profesijā), ko Ministru kabinets ir iekļāvis specialitāšu (profesiju) sarakstā, kurās prognozē būtisku darbaspēka trūkumu, pēc darba vietas pieteikšanas filiālē tai jābūt brīvai ne mazāk kā 10 darbdienas;4) precizēti gadījumi, kad nav nepieciešams saņemt jaunas tiesības uz nodarbinātību, papildinot spēkā esošo regulējumu ar nosacījumu par to, ka jaunas tiesības uz nodarbinātību nav nepieciešams saņemt, ja ārzemnieks līdz diviem mēnešiem kalendārā gada laikā tiek nodarbināts pie viena darba devēja citā specialitātē (profesijā) nekā tā, kuras veikšanai viņam piešķirtas tiesības uz nodarbinātību, un šāda nodarbinātība saistīta ar prombūtnē esoša darbinieka aizvietošanu. Šāds risinājums piedāvāts saskaņā ar darba devēju pausto viedokli par to, ka uzņēmuma ietvaros nereti ir nepieciešams īslaicīgi darbiniekam uzticēt veikt citus pienākumus;5) noteikts, ka uzņēmumu iekšienē pārceltu darbinieku nodarbināšanai nav nepieciešams pieteikt brīvu darba vietu Nodarbinātības valsts aģentūras filiālē. Šāds regulējums iekļauts, jo Eiropas Parlamenta un Padomes 2014.gada 15.maija Direktīvas 2014/66/ES par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros 5.pants neparedz darba tirgus testa veikšanu kā vienu no uzņemšanas nosacījumiem. Projektā atbilstoši Imigrācijas likuma 1.panta pirmās daļas 91.punktam, lai saglabātu vienotas terminoloģijas izmantošanu migrācijas jomu regulējošajos normatīvajos aktos, lietots termins „uzņēmums”, lai arī saskaņā ar Komerclikuma 18.pantu termins „uzņēmums” apzīmē organizatoriski saimniecisku vienību, nevis komercdarbības vai saimnieciskās darbības subjektu.Projekts tiks īstenots Pilsonības un migrācijas lietu pārvaldei piešķirto valsts budžeta līdzekļu ietvaros. |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde, Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kas pieprasa tiesības uz nodarbinātību Latvijā, un viņu uzaicinātāji (darba devēji). 2016.gadā ir piešķirtas 6007 tiesības uz nodarbinātību.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums labvēlīgi ietekmēs tautsaimniecību un mazinās administratīvo slogu, jo projektā paredzēta iespēja darba devējiem darbinieku (ārzemnieku) īslaicīgi nodarbināt citā profesijā nekā tā, kuras veikšanai saņemtas tiesības uz nodarbinātību, tādējādi spējot elastīgāk organizēt uzņēmuma darbu. Projekts paredz atteikties no jaunu tiesību uz nodarbinātību saņemšanas gadījumos, kad mainās tikai nodarbinātā ārzemnieka darba stundu skaits, darba samaksa u.tml. |
| 3. | Administratīvo izmaksu monetārs novērtējums | Normatīvā akta projekts paredz tā vietā, lai piešķirtu jaunas tiesības uz nodarbinātību, mazāk būtisku darba apstākļu maiņas gadījumā veikt tikai grozījumus piešķirtajās tiesībās uz nodarbinātību, bet nepiešķirt jaunas darba tiesības. Gada laikā tiek saņemts ap 200 šādu pieteikumu. Administratīvo izmaksu samazinājums Pilsonības un migrācijas lietu pārvaldei: Pašreizējā situācija:C (darba devēja iesniegtās informācijas pieņemšana un lēmuma sagatavošana) = (atalgojums 5,92 *euro*/h x 0,4h) x (200 ārzemnieki gadā) = 473,60 *euro*). Saskaņā ar normatīvā akta projektu: C (darba devēja iesniegtās informācijas pieņemšana un grozījumu veikšana Darba atļauju reģistrā) = (atalgojums 5,92 *euro*/h x 0,1h) x (200 ārzemnieki gadā) = 118,40 euro).Administratīvo izmaksu samazinājums: 355,20 *euro*. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu, kurā tiks iekļautas specialitātes (profesijas), kurās prognozē būtisku darbaspēka trūkumu. Šie Ministru kabineta noteikumi saskaņā ar Imigrācijas likuma Pārejas noteikumu 38.punktu jāizdod līdz 2017.gada 30.aprīlim. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014.gada 15.maija direktīva 2014/66/ES par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 5.pants | 5.punkts | Atbilst | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Projekta 5.punktā ietvertais uzņēmuma iekšienē pārcelta darbinieka atbrīvojums no nepieciešamības pieteikt brīvu darba vietu Nodarbinātības valsts aģentūrā iekļauts tādēļ, ka Direktīvas 2014/66/ES 5.pants neparedz šāda uzņemšanas nosacījuma piemērošanu.Pārējās Direktīvas 2014/66/ES normas pārņemtas Imigrācijas likumā un Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi’. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Pilsonības un migrācijas lietu pārvaldes tīmekļa vietnēs. |
| 2. | Sabiedrības līdzdalība projekta izstrādē | Projekts 2017.gada 6.martā publicēts Iekšlietu ministrijas un Pilsonības un migrācijas lietu pārvaldes tīmekļa vietnēs. Sabiedrībai viedokli iespējams iesniegt līdz 2017.gada 27.martam. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Anotācijas III sadaļa – projekts šo jomu neskar.

Iekšlietu ministrs Rihards Kozlovskis

Vīza:

valsts sekretāre Ilze Pētersone-Godmane

07.04.2017.

I. Briede 67219546

ilze.briede@pmlp.gov.lv